Το ταξίδι γύρω από τη Σελήνη έχει δύο στάδια.
ΒΕΡΝΕΡ ΒΟΝ ΜΠΡΟΝ
Ένα διαστημόπλοιο που απογειώνεται από την επιφάνεια της Γης,
θα χρησιμοποιήσει σχεδόν όλα του τα καύσιμα,
για να αποκτήσει την απαιτούμενη ταχύτητα ώστε να εξισορροπήσει τη βαρυτική έλξη.
Έχουμε ένα σχέδιο υπό κλίμακα της Γης. Η Σελήνη απέχει 385.000 χλμ.
Είναι η ελλειπτική πορεία που θα ακολουθήσει ο πύραυλός μας
φεύγοντας κι επιστρέφοντας.
Θα χρησιμοποιήσετε το πρωτεύον σύστημα, το AGS αντί για το PGNCS,
για αποκόλληση και άνοδο.
Λαμβάνεις, βάση Ηρεμία;
Έλεγχος καθοδήγησης AGS. Ελήφθη, Χιούστον.
Ανησυχούμε για τη σταθερότητα
μόλις πυροδοτήσουμε τον κινητήρα ανόδου από επικλινή θέση.
Για την ώρα, πετάμε το περιττό βάρος.
Δεν μ' αρέσουν τα περιθώρια.
Θα καταναλώσουν πολλά καύσιμα για να πάνε σε κατακόρυφη θέση.
Ίσως δεν καταφέρουν να συναντηθούν με το Κολούμπια.
Το σχέδιο είναι ελεγμένο, Τζιν.
Ηρεμία, έχεις έγκριση για αποκόλληση.
Εντάξει, Μπαζ. Ενεργοποίηση κινητήρα.
Μάικ, τα λέμε σε λίγο.
Κράτα μας κρύες τις μπίρες.
Ελήφθη, βάση Ηρεμία.
Εγκατάλειψη σταδίου.
Εκκίνηση κινητήρα. Άνοδος.
Πάμε κι ό, τι γίνει.
Ανάφλεξη!
Χιούστον, έχουμε αναταράξεις.
Σταθεροποιούμαστε.
Το Ιγκλ είναι σε πορεία.
ΑΥΤΟΣ ΚΑΤΑΣΚΕΥΑΣΕ ΤΟΝ ΚΡΟΝΟ V
ΔΥΟ ΜΗΝΕΣ ΑΡΓΟΤΕΡΑ
5 ΣΕΠΤΕΜΒΡΙΟΥ 1969
Με συγχωρείτε...
Καλημέρα, κύριε.
Σου πάνε τα πράσινα, Έμμα.
Μόλις έφτασε ο διαχειριστής Πέιν.
Ελπίζω να έχει καλά νέα.
- Τα χρειάζομαι. - Ντικ.
Θα σε βρω μετά.
Πόσο ακόμα θα με τιμωρείς, προτού με βάλεις πάλι στις πτήσεις;
Είμαι σε αναμονή δύο μήνες, διάολε.
Κοίτα, δεν εξαρτάται μόνο από μένα.
Νευρίασες πολύ κόσμο.
Δεν θα ξαναπετάξω, έτσι;
Όχι όσο είναι επικεφαλής ο βον Μπρον.
Λυπάμαι. Όμως, είναι δικό σου το φταίξιμο.
Οπότε, τι θα κάνω; Θα συνεχίσω με τη χαρτούρα;
Υπάρχουν και χειρότερα.
Κάτι θα ξέρεις, σωστά;
Πρόσεχε, Εντ.
Είναι από αξιόπιστη πηγή στο Κρεμλίνο.
Αν κοντεύει να ολοκληρωθεί...
Είναι απλώς σχέδια.
Έχω εκατοντάδες σχέδια. Δεν σημαίνει τίποτα.
Δεν μας παίρνει να είμαστε επιφυλακτικοί, Βέρνερ.
Είναι το νέο ψυχροπολεμικό μέτωπο.
Αν οι Σοβιετικοί κατασκευάσουν στρατιωτική βάση στη Σελήνη,
θέλει κι ο πρόεδρος μία, και τη θέλει πρώτος.
Δεν θα μιλά σοβαρά.
Δεν τον έχω δει να μιλά πιο σοβαρά.
Μιλάμε για τεράστιο επαναπροσδιορισμό προτεραιοτήτων.
Μπορεί να χάσαμε το φεγγάρι, αλλά αναλαμβάνουμε δράση για τη βάση.
Δράση για τη βάση;
Πιασάρικο, έτσι;
Η κατάθεσή σου στην επιτροπή
είναι η τέλεια στιγμή να αποκαλύψεις τη νέα στρατηγική της NASA.
Ξεκινώντας με το Απόλλων 12,
θα αναζητήσουμε την τοποθεσία
μιας μόνιμης στρατιωτικής εγκατάστασης στη Σελήνη.
Αποκλείεται.
Είμαστε επιστημονικό πρόγραμμα, όχι παιδική χαρά για G.I. Joe.
Βέρνερ. Αυτό είναι κάτι καλό.
Ο Νίξον στηρίζει το πρόγραμμα όσο ποτέ.
Οι προϋπολογισμοί θα αυξηθούν σημαντικά.
Μπορούμε να φέρουμε τέσσερις ακόμα σειρές αστροναυτών.
Τι λες, Ντικ;
Θα χρειαζόμουν επιπλέον ανθρώπινο δυναμικό,
όμως, δεν ξέρω, η πτήση του 12 πλησιάζει.
Ναι. Ίσως χρειαστεί να την επισπεύσουμε.
Τόμας, άκουσέ με.
Δεν γίνεται να επιτρέψουμε τέτοια παρέμβαση.
Το έχω ξαναδεί.
Σχεδίασα το Aggregat 4 για χαμηλή γήινη τροχιά.
Όταν η Βέρμαχτ είδε τις δυνατότητές του, έγινε το V-2, ένα φρικτό όπλο.
Δεν πρέπει να αφήσουμε το διάστημα να γίνει ακόμα ένα πεδίο μάχης.
Μα είναι ήδη!
Αν δεν ανταποδώσουμε, θα γίνουμε εύκολος στόχος.
Δεν θα δω ξανά να αμαυρώνεται η δουλειά μου από άντρες με όπλα.
Δεν είμαστε στη Γερμανία, Βέρνερ.
Ο Ντικ Νίξον πολεμά τους κομμουνιστές εδώ και 30 χρόνια.
Και η χώρα μας δεν δέχεται μια κόκκινη Σελήνη.
Κόκκινη Σελήνη, μπλε Σελήνη, πράσινη. Αρκετά με τις ανοησίες!
Συμβαίνει.
Θα σου έλεγα να ανέβεις στο τρένο, προτού σε πατήσει.
Για ποιον περνιέται
που λέει "Όχι" στον πρόεδρο των ΗΠΑ;
Αν πω να βάλετε μια στρατιωτική βάση στο φεγγάρι, θα βάλετε.
Τέλος.
Θέλω να φύγει ο Γερμαναράς.
Φοβάμαι ότι δεν τον αγγίζει κανείς.
Χ. ΚΙΣΙΝΓΚΕΡ ΕΘΝΙΚΗ ΑΣΦΑΛΕΙΑ
Είναι αγαπητός. Δίδαξε στη χώρα τα διαστημικά ταξίδια.
Τότε, λοιπόν,
πρέπει να γίνουμε ευρηματικοί, σωστά;
Μου λείπουν τα μπάρμπεκιου στο Χάντσβιλ.
Ίσως ήρθε ο καιρός να αποσυρθώ, να γυρίσω στην Αλαμπάμα.
Ναι. Θα κάθεσαι στη βεράντα σου.
Θα καπνίζεις την πίπα σου.
Ίσως αρχίσεις και να ζωγραφίζεις;
Άλλωστε, με ποιον θα τρώω μεσημεριανό;
Δεν ξέρω.
Ίσως με κάποιον όμορφο, νεαρό μνηστήρα;
Πάλι τα ίδια θα λέμε; Ξέρεις ότι δεν έχω χρόνο.
Ναι. Είσαι μια πολυάσχολη νεαρή γυναίκα.
Έμαθα για τη συνέντευξή σου με τον Τζιν.
Θα σου το έλεγα. Απλώς ήθελα...
Ήθελες να το κάνεις μόνη σου. Καταλαβαίνω.
Ανησυχείς υπερβολικά για το τι σκέφτονται οι άλλοι, Μάργκο.
Πάντοτε το έκανες.
ΜΠΙΡΑΡΙΑ ΑΟΥΤΠΟΣΤ
Τα αγόρια δεν σταματούσαν να μιλούν για την προσσελήνωση του Απόλλων 11.
Η παλιά, καλή ελεγχόμενη συντριβή.
Ναι. Ο Νιλ είναι καλός πιλότος.
Αν κι ακόμα πιστεύω ότι η προσγείωσή σου στο Κίρσαρτζ
μετά την ολλανδική περιστροφή, ήταν η πιο εντυπωσιακή.
Πότε θα ξανανέβεις, Εντ; Με το 15, σωστά;
Λοιπόν. Δεν είναι σαφές, για την ώρα.
Γι' αυτό σου ζήτησα να πιούμε μια μπίρα.
Σκεφτόμουν να ξαναγυρίσω στο ναυτικό.
Ναι, καλά.
Γιατί στο καλό θες να κάνεις κάτι τέτοιο;
Οι πιλότοι γίνονται αστροναύτες, Εντ. Όχι το αντίθετο.
Το μόνο σκάφος μου τώρα τελευταία είναι ένα γραφείο.
Έχει σχέση με το άρθρο;
Ναι.
Πάντα είχες τον τρόπο να εκνευρίζεις τους ανώτερούς σου.
Εμού συμπεριλαμβανομένου.
Μα είσαι κι ένας από τους καλύτερους πιλότους.
Ένας;
Άσε τις εξυπνάδες.
Το ναυτικό θα έκανε τούμπες για να έχει ξανά κάποιον σαν εσένα.
Κυρίως τώρα. Κάνουμε μεγάλη προσπάθεια στο Βιετνάμ.
Ίσως είναι το σημείο καμπής του πολέμου.
Αυτό σημαίνει διοίκηση μοίρας ή...
Μοίρας;
Πιθανώς θα διοικήσεις ολόκληρο σμήνος.
Κάτσε να πετάξεις το νέο Phantom.
Ξεφτιλίζει τα Panther που πετάξαμε στην Κορέα.
Είναι ένα κτήνος που πετάει φωτιές.
Λυπάμαι, Εντ.
Απλώς δεν μπορώ.
Δεν μπορώ να δεχτώ άλλο ένα τηλεφώνημα ότι καταρρίφθηκε το αεροπλάνο σου.
Κάθε φορά που χτυπούσε το τηλέφωνο, η καρδιά μου πήγαινε να σπάσει.
Μπορούσα να σκοτωθώ όταν ανέβηκα με το 10.
Τουλάχιστον δεν σε πυροβολούσε κανείς.
Αυτό συμφώνησα να κάνω, Κάρεν.
Όχι, Εντ. Αυτό συμφωνήσαμε να κάνουμε.
Το θυμάσαι;
Θεέ μου, μπορείς να...
Σταμάτα! Τα έχεις κάνει όλα χάλια!
Συνεχίζεται ο πολιτικός αντίκτυπος από την προσσελήνωση των Σοβιετικών,
καθώς επιτροπή του Κογκρέσου εξετάζει
τις αστοχίες του διαστημικού προγράμματος.
Ο διαχειριστής Τόμας Πέιν δέχτηκε πιέσεις από τον γερουσιαστή Τεντ Κένεντι,
ο οποίος γρήγορα καθιερώθηκε ως εκπρόσωπος της επιτροπής,
αμφισβητώντας τον πρόεδρο Νίξον.
Πώς, κύριε, δικαιολογείτε την ακύρωση της παραγωγής του πυραύλου Κρόνου V
έναν χρόνο πριν από το Απόλλων 11;
Ήταν μέρος μιας ευρύτερης...
Υπήρξαν δραστικές μειώσεις στη χρηματοδότηση της NASA από τον Νίξον.
ΓΕΡΟΥΣΙΑΣΤΗΣ ΚΕΝΕΝΤΙ
Συγγνώμη. Δεν είναι αληθές.
ΒΟΥΛΕΥΤΗΣ ΣΑΝΤΜΑΝ
Ο πρόεδρος είναι προσηλωμένος στο πρόγραμμα.
ΠΑΡΑΛΙΑ ΚΟΚΟ, ΦΛΟΡΙΝΤΑ
Ναι.
Γεια.
Πού έβαλες τις λυχνίες; Πάλι χάλασε η τηλεόραση.
Χριστέ μου.
Δεν ξέρω. Ίσως...
Τι ώρα είναι;
Είσαι ακόμα μεθυσμένος;
Στάσου. Όχι, μωρό μου. Είμαι... πτώμα. Αυτό είναι όλο.
Μας κουράζουν εδώ κάτω.
Δεν μ' αρέσει να είμαι μακριά από σένα και τα παιδιά.
Ναι. Είμαι σίγουρη ότι βασανίζεσαι.
Είναι δικό μου! Δώσ' το μου!
Να σας πω! Ντάνιελ, Τζίμι!
Ό, τι αφήσετε στο πάτωμα, θα το μαζέψετε. Συνεννοηθήκαμε;
Άκου. Πες στον Ντάνι ότι είπα...
να ακούει τη μαμά του. Ναι. Πες του ότι το είπα, γλυκιά μου.
Εντάξει.
Θα τα πούμε σύντομα.
Να σου πω, Τρέις.
Σ' αγαπάω.
ΚΕΝΤΡΟ ΔΙΑΣΤΗΜΙΚΩΝ ΣΚΑΦΩΝ
Ξέρω ότι είσαι έξυπνη, Μάργκο.
Όμως, υπάρχει πολλή πίεση εκεί.
Υπάρχει λόγος που το λένε "χαράκωμα".
Θέλω να ξέρω ότι δεν είσαι δειλή
και ότι δεν θα κάνεις πίσω με το πρώτο ζόρι.
Όχι, κύριε. Αυτό δεν θα ήταν...
Είχα κάποιους στη δυναμική πτήση. Αξιόπιστους άντρες.
Παραλίγο να κατουρήσουν τα παντελόνια τους στην επανείσοδο.
Λοιπόν, κύριε...
εγώ δεν φοράω παντελόνια.
Πράγματι.
Ο δρ βον Μπρον σε έχει σε μεγάλη εκτίμηση.
Από πού γνωρίζεστε;
Τον ξέρω σχεδόν όλη μου τη ζωή.
Ο πατέρας μου ήταν καθηγητής στο πανεπιστήμιο του Χάντσβιλ.
Ο δρ βον Μπρον ερχόταν για φαγητό και μας διασκέδαζε με ιστορίες
για πυραύλους στο διάστημα, ταξίδια στο φεγγάρι.
Στον Άρη!
Δεν είχα φύγει ποτέ από το Χάντσβιλ.
Όμως, με έκανε να πιστεύω ότι όλα ήταν πιθανά.
Είναι ο λόγος που έγινα μηχανικός.
Συγγνώμη. Μήπως φλυαρώ;
Όχι. Καλό είναι.
Μίλα μου λίγο περισσότερο για σένα.
Πώς διασκεδάζεις;
Εγώ...
Ηρέμησε, Μάργκο. Δεν είναι τεστ.
Δεν επιτρέπεται να διασκεδάζουν μόνο οι αστροναύτες.
Όμως, δεν είσαι και στην πρώτη νιότη.
Αν σου δώσω τη δουλειά, θα φύγεις για να κάνεις οικογένεια;
Δεν νομίζω ότι προβλέπονται παιδιά, κύριε.
Αλήθεια; Δεν θες παιδιά;
Εννοώ...
Δεν είναι ότι δεν θέλω, απλώς τώρα...
Δεν πειράζει.
Δεν κάνουν όλες για μητέρες.
Είδατε την Αλέιντα;
Αλέιντα!
Γύρισε ο μπαμπάς.
Οκτάβιο.
Πάλι την έπιασα να το κάνει.
Η Λίβι παραλίγο να καεί στο χέρι.
Πρέπει να βάλεις κάποια όρια
ή να βρείτε άλλο μέρος για να ζήσετε.
Όχι, Κάτα. Περίμενε...
Πού είναι;
Αλέιντα!
Αλέιντα, πρέπει να σταματήσεις να το κάνεις αυτό.
Είναι επικίνδυνο. Το ξέρεις.
Γιατί το κάνεις; Μίλησέ μου.
Δεν ξέρω. Μ' αρέσει.
Στα αγγλικά.
Δεν θέλω.
Αλέιντα...
πρέπει να μου μιλήσεις.
Θυμάσαι κάποτε που μιλούσαμε συνεχώς;
Κοίτα. Ξέρω ότι όλο αυτό είναι δύσκολο.
Καινούργιο σπίτι, καινούργια χώρα...
Ας βοηθήσουμε ο ένας τον άλλον.
Άφησέ με ήσυχη.
Ευτυχώς.
Χαίρομαι που τηλεφώνησες.
Πώς είναι;
Εσύ πώς λες;
Εντάξει. Ορίστε.
- Εντάξει. - Δώσ' το μου.
Είσαι σίγουρη;
Θα αναλάβω εγώ. Μπορείς να φύγεις.
- Εντάξει. - Ευχαριστώ, Ντόρις.
Ναι.
- Αντίο. - Αντίο.
Τρέις;
Γλυκιά μου, η Κάρεν είμαι.
Μην τολμήσεις να τον δικαιολογήσεις.
Ο Γκόρντο ας μείνει με τη φιλενάδα του.
- Καλά. - Δεν θα γυρίσει στο σπίτι.
Ας ηρεμήσουμε, ναι;
Την άκουγα!
Ήταν στο δωμάτιο μαζί του!
Ίσως εσείς οι άλλες να το υπομένετε για το καλό του προγράμματος,
αλλά στο διάολο να πάει το πρόγραμμα!
Τρέις...
έλα δω.
Ξέρεις...
έχω φαντασίωση ότι είμαι παντρεμένη με άλλον άντρα.
Ναι;
Ναι. Τον λένε Μπερτ.
Είναι λογιστής, δουλεύει 9:00 με 5:00, οδηγεί μια Buick.
Έχει αδερφό ο Μπερτ;
Έλα τώρα. Ο Εντ είναι βράχος.
Δεν είναι εύκολο να είσαι γυναίκα του Έντουαρντ Μπάλντουιν.
Δεν έχουμε τα ίδια προβλήματα,
αλλά δεν σημαίνει ότι δεν έχουμε προβλήματα.
Ξέρεις...
νομίζω ότι πάντα το ήξερα.
Απλώς...
είχα παραμυθιάσει τον εαυτό μου για να νιώθει ότι...
Θεέ μου, δεν προσπαθεί καν να το κρύψει πια.
Κάνω τα πάντα για αυτόν τον άνθρωπο, Κάρεν.
Το ξέρω.
Ξέρω ότι δεν είναι εύκολο. Αλήθεια.
Διαζύγιο.
Γι' αυτό μιλάμε.
Εκεί οδηγεί αυτό.
Είναι ούτως ή άλλως δύσκολο για οποιαδήποτε γυναίκα.
Μα για γυναίκες σαν εμάς, είναι...
Θυμάσαι τη Χάριετ και τον Ντον;
Είχαν κατασκηνώσει δημοσιογράφοι στην αυλή τους.
Οι φωτογραφίες των παιδιών ήταν στα περιοδικά.
Τρέις, πρέπει να τα σκεφτείς όλα αυτά.
Μια χωρισμένη μητέρα με δύο παιδιά. Εγώ...
Πώς θα συντηρηθείς; Τι θα πεις στα παιδιά σου;
Στους γονείς σου;
Εννοώ ότι δεν αφήνεις απλώς τον Γκόρντο, αφήνεις όλη σου τη ζωή!
Λυπάμαι. Εγώ...
Τρέις, θέλω το καλύτερο για σένα. Αλήθεια.
Κοίτα με στα μάτια και πες μου ότι δεν τον αγαπάς.
Λοιπόν...
Διάολε.
Μάργκο.
Νόμιζα ότι έφυγες για την Ουάσινγκτον.
Με απογοήτευσες.
Γιατί; Τι συνέβη;
Με έκανες να φανώ λίγος.
Ήμουν δεύτερος στη Σελήνη.
Και τώρα εσύ θα είσαι η πρώτη γυναίκα στον έλεγχο αποστολής.
Δεν τον έπεισες εσύ, έτσι;
Δεν είπα ούτε λέξη.
Ο Τζιν είναι έξυπνος άνθρωπος. Κατάλαβε πόσο ταλέντο έχεις.
Τα κατάφερες μόνη σου.
Όχι, δεν είναι αλήθεια.
Ναι.
Λοιπόν, εγώ...
Το έχω αυτό πάνω από 20 χρόνια.
Και τώρα, θα ήθελα να το έχεις εσύ.
Εγώ ήλπιζα σε ένα κονιάκ.
Καλώς ήρθες στο χαράκωμα!
- Εύα βον Μπράουν! - Εύα Μπράουν!
Εντάξει, παιδιά. Ας αρχίσουμε την ενημέρωση.
Η Λευκή Ομάδα θα είναι στον πίνακα ελέγχου σε 35 λεπτά.
Μην το παίρνεις προσωπικά.
Τα κάνουν σε όλους τους καινούργιους.
Νομίζω ότι πρέπει να κάνουμε μια μικρή παράκαμψη, Φρέντι.
Έλα, Γκόρντο.
Δεν θυμάσαι την επίπληξη την άλλη φορά;
Πύργος Έλινγκτον, NASA 963.
Παιδιά, γύρισε ο μπαμπάς.
Γεια σας!
Γεια!
- Μπαμπάκα! - Μπαμπάκα!
Ναι!
Κάτι σας έφερα. Εσένα σου έφερα αυτό.
Είναι μεγαλύτερο, γιατί είσαι ο μεγαλύτερος.
Ωραία μυρίζει, Τρέις. Τι μαγειρεύεις;
Κάτι στη γάστρα. Κάτω τα χέρια. Είναι για το μπάρμπεκιου.
Μπάρμπεκιου;
Ωραία!
Χαίρομαι που σε βλέπω.
- Κι εγώ. - Εντάξει.
Η γάστρα.
Παιδιά.
Έλα. Χαίρομαι που ήρθατε.
Ναι, δεν θα το έχανα.
- Έλα δω! - Τα λατρεύει τα παιδιά.
Ναι, το ξέρω. Θα είναι τέλεια για...
Ελάτε προς τα εδώ.
Τέλεια! Εδώ. Μεγάλα χαμόγελα.
Μπαζ, δάγκωσε το χάμπουργκερ.
ΚΑΛΩΣ ΤΟΥΣ ΝΙΛ, ΜΠΑΖ, ΜΑΪΚ
Έτσι μπράβο! Ωραία. Τέλεια.
Εγώ απλώς λέω ότι ακούγεται πως θα φτιάξουν βάση εκεί πάνω.
Θέλουμε να 'μαστε στο πλήρωμα.
Παιδιά, πιείτε καμιά μπίρα, φάτε κάνα χοτ ντογκ, διασκεδάστε.
Μόλις ήρθε από το Λονδίνο η ανιψιά της
και φαίνεται ότι όλα τα παιδιά εκεί φορούν μπλουζάκια με το σφυροδρέπανο.
Το φαντάζεστε;
Κάρεν, δεν μπορώ να πιστέψω πόσο ωραία το οργάνωσες,
παρά τα όσα περνάτε με τον Εντ.
Ό, τι μπορούμε κάνουμε.
Γκόρντο! Σταμάτα!
Με έκανες μούσκεμα!
Μακάρι να είχαμε ακόμα τέτοιο πάθος με τον Χάρι.
Εντ;
Κι εσύ σχεδιάζεις απόδραση;
Ναι, κάτι τέτοιο.
Κοίτα. Ξέρω ότι ήρθες εδώ για να αποφύγεις τις ερωτήσεις,
μα εξακολουθεί να είναι η αυλή μου.
Οπότε, πες μου.
Σε ανάγκασαν να περάσεις από το τελωνείο;
Έχω και την απόδειξη.
Έλεος.
Ήταν... φοβερή προσσελήνωση, Νιλ.
Αν μπορείς να την πεις έτσι.
Δεν ήταν εύκολο να κρατήσω τον έλεγχο στάσης.
Είμαι βέβαιος.
Να σου πω την αλήθεια;
Δεν το πιστεύω ότι δεν το ακύρωσα.
Τα κατάφερες. Πήρες τη σωστή απόφαση.
Εύκολο να το λες εκ των υστέρων.
Αν πήγαιναν αλλιώς τα πράγματα,
αν παρασυρόμασταν λίγο πιο πέρα στα βράχια...
θα ήμασταν νεκροί.
Το όνομά μου θα υπήρχε στη μεγαλύτερη καταστροφή της NASA.
Γιατί αποφάσισες να το κάνεις;
Δεν ξέρω. Είσαι σε μια δοκιμαστική πτήση...
και μια στο τόσο,
φτάνει η στιγμή που ένα μέρος του μυαλού σου λέει "Εκτινάξου".
Μα ένα άλλο μέρος του μυαλού σου λέει "Τόλμησέ το".
Και πρέπει να πάρεις μια απόφαση.
Ελπίζεις να μην ήταν λάθος.
Να τος.
Θέλω να γνωρίσεις τον βουλευτή Τσαρλς Σάντμαν.
Είναι στην επιτροπή που ερευνά το θέμα. Είναι και μεγάλος θαυμαστής σου.
Ξέρεις, προτού γυρίσω στην Ουάσινγκτον,
έπρεπε να γνωρίσω αυτόν που παραλίγο να κερδίσει το φεγγάρι.
Παρακολούθησα το Απόλλων 10 στην τηλεόραση.
Ήσασταν τόσο κοντά, διάολε. Θα πρέπει να ζορίστηκες πολύ.
Δεν είναι πλέον μυστικό, σωστά;
Θα ήθελα πολύ να έρθεις και να μιλήσεις στην επιτροπή.
Να ακούσουμε τι έχεις να πεις.
Με όλο τον σεβασμό, αρκετή ζημιά έχει κάνει το στόμα μου.
Βλέπεις;
Το ότι τιμωρήθηκες επειδή είπες την αλήθεια...
Αν σε είχαν ακούσει νωρίτερα, δεν θα βρισκόμασταν σ' αυτό το χάλι.
Βρισκόμαστε σε πόλεμο.
Ξέρεις τι εννοώ. Είσαι στο ναυτικό.
Όλοι οι αστροναύτες είστε στον στρατό, σωστά;
Λοιπόν, στην πραγματικότητα, ναι. Μα...
Χρησιμοποιούνται προσωρινά από τη NASA.
Είναι στον στρατό, μα δεν μπορούν ούτε να φορέσουν τη στολή τους δημοσίως.
Είδες; Τι ντροπή!
Ακριβώς αυτή η γραφειοκρατία υπονομεύει τον αγώνα μας για το φεγγάρι.
Ξέρω ότι δεν είσαι χαρούμενος, Εντ.
Μίλησα με τον πρόεδρο. Ούτε αυτός είναι χαρούμενος.
Θέλει να κάνει μεγάλες αλλαγές στην υπηρεσία και θέλει τη βοήθειά σου.
Έλα στην Ουάσινγκτον και πες τους ακριβώς ό, τι είπες στον δημοσιογράφο.
Χάσαμε το φεγγάρι, λόγω επιφυλάξεων του βον Μπρον.
Δεν ξέρω.
Δεν συμφωνώ πάντα με τον βον Μπρον. Όμως, τον σέβομαι.
- Αυτός κατασκεύασε τον Κρόνο V. - Ναι.
Όχι, ο Βέρνερ είναι σπουδαίος άνθρωπος. Μη με παρεξηγείς.
Μα κάτι τέτοιοι δεν βλέπουν την παλίρροια, μέχρι τη στιγμή που πνίγονται.
Ο πρόεδρος είναι διορατικός για την απειλή που αντιμετωπίζουμε.
Πιστεύει ότι πρέπει να αναλάβουν οι αστροναύτες.
Οι άνθρωποι που ξέρουν πώς είναι να βρίσκεσαι σε αερομαχία.
Οι αστροναύτες είστε σε θέση ισχύος.
Είστε ήδη το πρόσωπο του προγράμματος. Γιατί να μην είστε κι η φωνή;
Ο πρόεδρος θέλει πολύ να το κάνει, Εντ.
Και θυμάται τους φίλους του.
Ίσως είναι το εισιτήριό σου για εκεί πάνω.
Τι λες, λοιπόν;
Ίσως αν κάνεις ό, τι θέλουν, τα πράγματα να ξαναγίνουν όπως πριν.
Ναι.
Θα είμαι ξανά στο 15...
καθ' οδόν για τα σεληνιακά Απέννινα.
Ναι. Τέρμα η δουλειά γραφείου.
Τέρμα το Βιετνάμ.
Ξέρεις, μόνος σου είπες ότι η NASA θα χρειαζόταν ένα γερό ταρακούνημα.
Πράγματι.
Όμως, τον βον Μπρον...
θα τον...
Ναι.
Τώρα, διοικητή Μπάλντουιν, αν δεν κάνω λάθος,
τόσο η σεληνάκατος του Απόλλων 10 όσο και του Απόλλων 11,
είχαν σχεδόν την ίδια ποσότητα καυσίμων, σωστά;
Μάλιστα, κύριε.
Λίγο λιγότερο από εννέα τόνους στο στάδιο καθόδου
και δυόμισι τόνους στην άνοδο.
Υπήρχαν άλλες διαφορές στα διαστημόπλοια;
Κάτι που θα εμπόδιζε την προσεδάφιση.
Λοιπόν, ο Σνούπι ήταν...
Μισό λεπτό. Με συγχωρείτε. Ο Σνούπι;
Μάλιστα, κύριε. Ονομάσαμε τη σεληνάκατό μας Σνούπι.
Και ο θάλαμος διακυβέρνησης ήταν ο Τσάρλι Μπράουν.
Εντάξει.
Η σεληνάκατός μας ήταν βαρύτερη από το Ιγκλ
και ανησυχούσαν αν θα είχαμε αρκετή ώση για να ξαναμπούμε σε σεληνιακή τροχιά.
Το συμμεριζόσασταν;
Δεν ήταν εντός ορίων ασφαλείας της NASA.
Ήσασταν πιλότος δοκιμών στο ναυτικό, σωστά, διοικητή; Στο Παξ Ρίβερ.
Ήμουν, κύριε.
Και πότε ήταν μέρος της δουλειάς σας να παίζετε εκ του ασφαλούς;
Ποτέ, κύριε.
Πιέσατε πολύ για να προσεδαφιστεί το Απόλλων 10 στο φεγγάρι, έτσι δεν είναι;
Κατά τη διάρκεια του σχεδιασμού, ναι. Πίεσα πολύ να προσεδαφιστούμε.
Και δεν εισακουστήκατε από τον Βέρνερ βον Μπρον.
Ήταν, ουσιαστικά, δική του η απόφαση
να αντιμετωπίσει το Απόλλων 10 ως δοκιμή για το 11.
Μα αν δεν ήταν αυτός,
θα ήσασταν ο πρώτος άνθρωπος που θα πατούσε στη Σελήνη, σωστά;
Δεν είναι τόσο απλό, κύριε.
Δεν είναι... Με συγχωρείτε;
Πράγματι ο βον Μπρον πήρε την απόφαση στο έδαφος, μα...
όταν ήμασταν σε σεληνιακή τροχιά...
ήξερα ότι μπορούσα να προσεδαφίσω με ασφάλεια τη σεληνάκατο.
Ήμασταν πολύ κοντά.
Σνούπι, Χιούστον. Σας βάλαμε ένα λεπτό μπροστά στο χρονοδιάγραμμα.
Πάρτε λίγο χρόνο κι απολαύστε τη θέα, κύριοι.
Ελήφθη, Χιούστον. Έχουμε την καλύτερη θέση στο μαγαζί.
Αρκούσε να πατήσω "ενεργοποίηση κινητήρα, κάθοδος"...
και να αφήσω την καύση να ολοκληρωθεί.
Μα δεν ήταν αυτή η αποστολή σας, διοικητή.
Ο βον Μπρον κατέστησε σαφές ότι δεν ήταν αυτή...
Μετά την εκτόξευση, εγώ διοικώ το σκάφος μου.
Υπάρχουν βράχια σε κάθε μικρό...
Σε κάθε μικρό κρατήρα. Το βλέπεις;
Στην πλαγιά.
Τα βράχια είναι μαύρα. Αυτό που προβάλλει από μέσα είναι άσπρο.
Είναι άσπρο, μα... έχουν και λίγο μαύρο γύρω τους.
Φαίνεται σαν ανεμοδαρμένο το τοπίο, έτσι;
Τι μέρος!
Σνούπι, Χιούστον.
Λυπάμαι που σας το χαλάω, μα τόσο θα πλησιάσετε σ' αυτό το ταξίδι.
Ώρα να επιστρέψετε.
Ελήφθη.
Επιστρέφουμε.
Θέλω να απλώσω το χέρι και να πιάσω μια χούφτα σεληνιακή σκόνη.
ΕΓΚΑΤΑΛΕΙΨΗ ΣΤΑΔΙΟΥ
Κινητήρας, άνοδος.
Εκκίνηση κινητήρα, άνοδος.
Ακύρωση σταδίου καθόδου.
Τρία, δύο, ένα.
Αρχηγέ;
Αν έλεγα να προσεδαφιστούμε,
ξέρω ότι ο Τζιν θα με υποστήριζε.
Όπως υποστήριξε τον Νιλ στο 11.
Ίσως ήταν λίγα δευτερόλεπτα...
αλλά ήξερα ότι μπορούσα να το προσεδαφίσω.
Ακύρωση σταδίου καθόδου.
Τρία, δύο, ένα.
Και παραλίγο να το κάνω.
Όμως, έκανα πίσω.
Ήταν δική μου η απόφαση...
κανενός άλλου.
Μισό λεπτό.
Εσείς είπατε...
Περιμένετε λίγο.
Είπατε... Να το! Εδώ.
Είπατε "Δεν έχουμε πια τα κότσια στη NASA. Γι' αυτό δεν κερδίσαμε στη Σελήνη".
Τώρα, τι λέτε;
Λέτε "Μπορούσα να προσσεληνωθώ, μα δεν το έκανα;"
Το σκέφτομαι κάθε μέρα, κύριε.
Αν ήταν η σωστή απόφαση ή όχι.
Πριν από δέκα χρόνια, που ήμουν στις δοκιμές πτήσεων,
ίσως να έλεγα "Ας το κάνω".
Θα το προσεδάφιζα.
Μα εκεί, δεν ήμουν ένας πιλότος δοκιμών που κατέρριπτε ένα ακόμα ρεκόρ.
Ήμουν ο επικεφαλής του Απόλλων 10.
Οπότε, αν αυτή η επιτροπή ψάχνει να κατηγορήσει κάποιον...
μην κοιτάτε προς τον βον Μπρον ή τον Νιλ ή οποιονδήποτε άλλον.
Κοιτάξτε εμένα.
Εγώ έχασα το φεγγάρι.
Μάλιστα.
Ευχαριστούμε, διοικητή. Τελειώσαμε για σήμερα.
Σας ευχαριστούμε όλους.
Ο νέος πύραυλος μπορεί να κουβαλήσει πάνω από 500 τόνους στην τροχιά της Γης.
Σχεδόν τετραπλάσιο ωφέλιμο φορτίο από τον Κρόνο V.
Αυτό είναι πιθανό...
Δεν θα μου το έλεγες;
- Τι θες να πω, Γκόρντο; - Δεν ήταν μόνο δική σου η απόφαση.
Ήμουν κι εγώ εκεί πάνω.
Σου πέρασε από το μυαλό να με ρωτήσεις τι πίστευα;
Έχει σχέση με το να ξεπερνάς τα όρια.
Ή μήπως το ξέχασες;
Εσύ κι εγώ θα έπρεπε να δίνουμε όλες αυτές τις συνεντεύξεις Τύπου.
Αντ' αυτού, είμ' αναπληρωματικός του Πιτ Κόνραντ στο 12.
Μη μου ρίχνεις το φταίξιμο για όλες σου τις λάθος αποφάσεις.
Αρκετή ζημιά κάνεις μόνος σου.
Τι δείχνει όταν έρχεσαι αργοπορημένος στην προσομοίωση,
βρομοκοπώντας ποτά και γκόμενες;
Ότι το αμερικάνικο όνειρο ζει και βασιλεύει.
Ναι. Όλα είναι αστεία για σένα, έτσι;
Πήρα την ευθύνη για ό, τι έκανα.
Τι διάολο σημαίνει αυτό;
Παραιτήθηκα.
Επιστρέφω στο ναυτικό.
Σοβαρολογείς;
Γιατί πίνεις μπίρα;
Παμ!
Θα χρειαστούμε δύο ουίσκι.
Εντάξει.
Η NASA θα συνεχίσει να πηγαίνει μπροστά, κυνηγώντας πιο φιλόδοξα πρότζεκτ.
Ταξίδια στον Άρη, στον Δία,
και ίσως, ακόμα πιο βαθιά στο ηλιακό σύστημα.
Ήταν εντυπωσιακή η παρουσίαση, διευθυντή.
Όμως, όσο εμείς καθόμαστε εδώ,
οι Σοβιετικοί προχωρούν
με τα σχέδιά τους για μια στρατιωτική βάση στη Σελήνη.
Δεν γίνεται να τους παραχωρήσουμε το προγεφύρωμα.
Δεν είναι ώρα για ουτοπικές ιδέες
για τον Άρη και το ηλιακό...
Με όλο τον σεβασμό, ακριβώς τώρα είναι η κατάλληλη στιγμή.
Ας μην αφήσουμε τον φόβο να μας απομακρύνει από τον στόχο.
Αναζητούμε το κλειδί του μέλλοντός μας.
Διευρύνουμε τον ανθρώπινο νου.
Διευρύνουμε το θείο δώρο του εγκεφάλου και των χεριών μας πέρα από τα όρια.
Και κάνοντάς το, όλοι θα επωφεληθούν.
Είναι καλός.
Για κάποιον που λέει πως δεν καθοδηγείται από τον φόβο,
η ηγεσία σας δημιούργησε κλίμα επιφύλαξης μετά τη φωτιά του Απόλλων 1, σωστά;
Ναι, φυσικά. Ήμασταν πιο προσεκτικοί.
Χάθηκαν ζωές.
Δοκιμάζουμε, ξαναδοκιμάζουμε και προετοιμαζόμαστε.
Αντίθετα με τους Σοβιετικούς,
νοιαζόμαστε για τις ζωές των αστροναυτών μας.
Πρέπει να καταλάβετε, κύριε βουλευτή, ότι δεν είναι αυτό το τέλος του αγώνα.
Είναι απλώς το πρώτο στάδιο.
Πρέπει να έχουμε το βλέμμα στο μέλλον.
Όπως τόσο εύστοχα είπε ο κύριος Άρμστρονγκ
"Δεν το βάζουμε κάτω και γυρνάμε στη δουλειά".
Λοιπόν, αν είχατε...
Έλα δω.
Συγγνώμη. Κάτι ακόμα, κε διευθυντή.
Είστε ένα πολύ οικείο πρόσωπο στους Αμερικανούς.
Θα έλεγα ότι γεννηθήκατε στην Αλαμπάμα.
Δυστυχώς, η προφορά μου με προδίδει.
Και οι πιο πολλοί ξέρουν ότι κατά τον Β' Παγκόσμιο Πόλεμο,
κατασκευάσατε τον γερμανικό πύραυλο V-2...
που σκότωσε χιλιάδες αθώους Λονδρέζους.
Λοιπόν... Εγώ, φυσικά...
λυπάμαι πολύ που οι πύραυλοί μου,
που γεννήθηκαν από ιδεαλισμό, όπως κι ο Κρόνος V,
χρησιμοποιήθηκαν για φόνους.
Τότε... γιατί δεν σταματήσατε να τους κατασκευάζετε;
Αν μου επιτρέπετε, κύριε πρόεδρε,
δεν βλέπω πώς αυτό σχετίζεται με την ακρόαση.
Υπάρχει...
Κύριε βουλευτή, δεν ήμουν στρατιώτης, μα απλώς ένας μηχανικός.
Ενδιαφέρον.
Γιατί, αυτό που δεν ξέρουν οι πιο πολλοί,
μιας και μέχρι πρόσφατα,
ήταν απόρρητο, λόγω της επιχείρησης Paperclip,
είναι ότι ήσασταν μέλος
της ναζιστικής οργάνωσης των εκλεκτών, γνωστής ως SS.
Δεν είχα επιλογή ως προς αυτό.
Δεν προσκαλούνται όλοι σε φωτογράφιση με τον Φύρερ.
Δόκτορα βον Μπρον, πριν από λίγα λεπτά,
καταθέσατε
"Νοιαζόμαστε για τις ζωές των αστροναυτών μας".
Ναι.
Οι εργάτες στο στρατόπεδο συγκέντρωσης Ντόρα-Μίτελμπαου
που έφτιαχναν τους πυραύλους σας;
Δεν νοιαστήκατε για τις δικές τους ζωές;
Δεν είδα κανένα στρατόπεδο ή κάτι τέτοιο...
Επισκεφθήκατε το εργοστάσιο Mittelwerk αρκετές φορές.
Επισκέφθηκα το εργοστάσιο, ναι.
Δεν αναρωτηθήκατε πού βρέθηκαν όλοι αυτοί οι εργάτες;
Δεν ήξερα. Το χειρίζονταν άλλοι.
Πρέπει να καταλάβετε ότι δεν είχα ουσιαστική εξουσία...
Συγγνώμη. Λέτε ότι δεν είχατε εξουσία στο δικό σας εργοστάσιο πυραύλων;
Λοιπόν, ναι. Είχα εξουσία ως επικεφαλής...
Όμως, δεν είχα δουλέψει εκεί. Το είχα απλώς επισκεφθεί.
Το στρατόπεδο απείχε μόλις 800 μέτρα
από το εργοστάσιο όπου κατασκευάζατε πυραύλους.
Λοιπόν, πώς γίνεται να μην το γνωρίζατε;
Πάνω από 20.000 γυναίκες κι άντρες πέθαναν κατασκευάζοντας τον δικό σας V-2.
Δέκα φορές περισσότεροι από όσους σκοτώθηκαν από αυτό ως όπλο.
Εξαντλήθηκαν μέχρι θανάτου,
αφέθηκαν νηστικοί, τους κρέμασαν από μηχανήματα, τους πυροβόλησαν.
Αυτή η φωτογραφία;
Τραβήχτηκε από Αμερικανούς στρατιώτες
μόλις έφθασαν στο στρατόπεδο Ντόρα.
Είναι το στρατόπεδο που σας προμήθευε με εργάτες, διευθυντή βον Μπρον.
Εγώ...
Πλήρωσαν τις επιστημονικές σας αναζητήσεις με τις ζωές τους, κύριε.
Ξέρατε ακριβώς τι συνέβαινε, έτσι δεν είναι;
Και δεν κάνατε τίποτα.
Εγώ...
Εγώ δεν είχα καμία εξουσία.
Είχα περιορισμούς.
Πρέπει...
Πρέπει να καταλάβετε...
Μαζευτείτε να σας πω Για τον Βέρνερ φον Μπράουν
Που όταν για αφοσίωση του μιλάτε Η σκοπιμότητα γεννάται
Πείτε τον "Ναζί" Δεν θα συνοφρυωθεί
"Ναζί και κουραφέξαλα" Λέει ο Βέρνερ φον Μπράουν
Κάποιοι μιλούν σκληρά Για τον άνθρωπο αυτόν
Μα κάποιοι λένε πως μπορούμε Με ευγνωμοσύνη να φερθούμε
Σαν τους ανάπηρους και τις χήρες Στην πόλη του Λονδίνου
Που χρωστάνε τις μεγάλες συντάξεις Στον Βέρνερ φον Μπράουν
Κι εσύ περίφημα μπορείς τα πας
Όταν αντίστροφα μάθεις να μετράς
"Στα γερμανικά ή στα αγγλικά Αντίστροφα ξέρω να μετρώ
Και κινεζικά μαθαίνω εγώ!"
Λέει ο Βέρνερ φον Μπράουν
Μάργκο.
Φαίνεται ότι οι Σοβιετικοί εκτόξευσαν ακόμα ένα N-1...
ακριβώς πριν από το Απόλλων 12.
Φαντάσου και τα δύο συγχρόνως στη Σελήνη.
Μάργκο;
Το ήξερες;
Ήταν ενέδρα.
Ο Νίξον κι οι λακέδες του μου έστησαν παγίδα. Εγώ...
Όμως...
είναι αλήθεια;
Πώς με ρωτάς κάτι τέτοιο;
Κάθισε, Μάργκο.
Έπρεπε να συνεχίσω να εξελίσσω τη δουλειά μου.
Εσύ πρώτη από όλους πρέπει να καταλάβεις...
Τη δουλειά σου;
Τι περιμένεις να πω;
"Δεν ξέρω.
Ίσως μπορούσα να κάνω περισσότερα".
Μα τότε, θα ήμουν μάλλον νεκρός.
Και όλα όσα δημιουργούσα σε όλη μου τη ζωή
δεν θα είχαν ποτέ πραγματοποιηθεί.
Δεν το ξέρεις αυτό, τι μπορούσε να έχει συμβεί.
Κάτι είτε γίνεται είτε δεν γίνεται.
Θυμάσαι;
Όταν τελείωνε ο πόλεμος...
μαζέψαμε τα πάντα.
Διαγράμματα, υπολογισμούς, σχέδια...
και τα θάψαμε στους λόφους πάνω από το Πινεμούντε,
για να μην τα βρουν οι Σοβιετικοί.
Επέλεξα την Αμερική για να της δώσω το έργο ζωής μου.
Τους έδωσα τα πάντα.
Και τώρα, είμαι ένας γέρος, όχι πλέον απαραίτητος.
Θα με πετάξουν στους λύκους.
Το ήξερες;
Η πρόοδος δεν είναι ποτέ δωρεάν, Μάργκο.
Υπάρχει πάντα ένα τίμημα.
Αλέιντα;
Αλέιντα!
Είσαι καλά;
Τι έχεις πάθει; Γιατί το κάνεις αυτό;
Μπορούσα να τη σβήσω... Δεν πειράζει.
Όχι, κόρη μου, πειράζει!
Γιατί βάζεις συνεχώς φωτιές;
Αλέιντα...
Πες μου.
Θέλω...
Θέλω να μπω στη φωτιά.
Μα...
Γιατί θες να μπεις στη φωτιά;
Δεν ξέρω.
Δεν πειράζει.
Θέλω κάτι να σου δείξω.
Η μαμά σου...
είχε ένα όνειρο για το μέλλον σου.
Γι' αυτό ήρθαμε εδώ.
Μου λείπει.
Το ξέρω.
Κι εμένα μου λείπει, κόρη μου.
Ξέρεις, ίσως μια μέρα, Αλέιντα, να ανάψεις μια φωτιά μέσα σε ένα τέτοιο.
ΕΚΤΟΞΕΥΣΗ 12 19 ΣΕΠΤΕΜΒΡΙΟΥ 1969
Ενημερώθηκα από τον δρα Κίσινγκερ
ότι χάρη στις στρατιωτικές επιχειρήσεις, ίσως βρισκόμαστε κοντά
σε μια έντιμη ειρήνη με το Βόρειο Βιετνάμ.
Του έδωσα εντολή να ξεκινήσει διαπραγματεύσεις με τον Λε Ντουκ Το,
για να επικεντρώσουμε τις προσπάθειες και τους πόρους μας
στις νέες προκλήσεις που αντιμετωπίζει η χώρα.
Αυτήν την κοσμοϊστορική μέρα, καθώς το Απόλλων 12 ξεκινά την αναζήτηση
για την τοποθεσία της πρώτης αμερικανικής βάσης στη Σελήνη,
δεσμεύομαι ότι θα κάνουμε ό, τι χρειαστεί.
Θα κάνουμε ό, τι χρειαστεί, για να έχουμε τη θέση μας στο διάστημα
και για να φέρουμε τον αγώνα της ελευθερίας στο νέο σύνορο.
Είμαστε στην ώρα μας για την απογείωση σε 32 λεπτά.
Ο υπεύθυνος δοκιμών εκτελεί κάποιους ελέγχους κατάστασης.
Εντάξει. Πάμε.
Δώστε αναφορά κατάστασης.
- Ενισχυτής; - Ενεργός.
- Επιβράδυνση; - Ενεργή, διοικητή.
- Δυναμική πτήση. - Ενεργή.
- Καθοδήγηση. - Ενεργή, διοικητή.
- Επικοινωνίες. - Ενεργές.
- Καθοδήγηση, πλοήγηση, έλεγχος. - Ενεργά.
Έλεγχος εκτόξευσης, εδώ Χιούστον. Είμαστε έτοιμοι για εκτόξευση του Απόλλων.
Έτοιμοι για εκτόξευση.
Δέκα, εννέα, οκτώ, εκκίνηση ακολουθίας για ανάφλεξη,
έξι, πέντε, τέσσερα, τρία, δύο, ένα.
Όλοι οι κινητήρες σε λειτουργία.
Απογείωση. Έχουμε απογείωση.
Τριάντα δύο λεπτά.
Πύργος ελεύθερος!
Έχουμε πρόγραμμα διατοιχισμού.
Ελήφθη. Έχω πρόγραμμα διατοιχισμού και πρόνευσης. Το διαστημόπλοιο πάει καλά.
Ελήφθη, Πιτ. Σαράντα δευτερόλεπτα.
Σημείο ΙΒ.
Πιέσεις δεξαμενών στο πρώτο στάδιο, όλες φυσιολογικές.
Υψόμετρο, δυόμισι χιλιόμετρα.
Δυναμική πτήση, πώς πάμε;
Πολύ καλά, διοικητή. Ακριβώς στη μέση.
Ωραία.
- Ορίστε. - Ευχαριστώ, Κάρεν.
Πώς κρατιέσαι;
Μια χαρά. Πώς είναι τα παιδιά στο Κέντρο Διαστημικών Σκαφών;
Όλο το χάλι με τον βον Μπρον έκανε κακό στην εικόνα μας.
Και τώρα, ο Νίξον μάς τρέχει όλους για το στρατιωτικό φυλάκιο στη Σελήνη.
Δύσκολοι καιροί.
Τι μπορώ να κάνω για σένα, Ντικ;
Σου έφερα κάτι.
Δεν μπορούσα να αποφασίσω τι να το κάνω.
Παραλίγο να το πετάξω όταν προσσεληνώθηκε ο Λεόνοφ, αλλά δεν μπόρεσα.
"Εδώ, άνθρωποι από τον πλανήτη Γη έφθασαν για πρώτη φορά στη Σελήνη.
Ήλθαμε για όλη την ανθρωπότητα".
ΙΟΥΛΙΟΣ 1969 μ.Χ.
Οι πρόεδροι έρχονται και φεύγουν, Εντ. Εμείς, όμως, συνεχίζουμε το έργο.
Ήθελε πολλά κότσια αυτό που έκανες στην Ουάσινγκτον.
Θέλω άτομα σαν εσένα για αυτά που θα έρθουν.
Δεν θα γυρίσω για να κάθομαι σε ένα γραφείο.
Όχι. Δεν θα γίνει αυτό.
Τι σημαίνει αυτό;
Σημαίνει ότι επέστρεψες στο Απόλλων 15.
Κάτσε. Μήπως...
Εντ, για μία φορά, βγάλε τον σκασμό.
Θα ξαναπάς στο φεγγάρι.
Μάλιστα, κύριε.
Σας ευχαριστώ, κύριε.
Συγγνώμη. Αγάπη μου, Ντικ,
πρέπει να έρθετε να δείτε κάτι.
Ακόμα και τώρα, ενώ το Απόλλων 12 οδεύει προς τη Σελήνη,
οι Σοβιετικοί ανέβασαν τον πήχη ξανά στον διαστημικό αγώνα.
Έρχεται τώρα το βίντεο.
ΖΩΝΤΑΝΑ ΑΠΟ ΤΗ ΣΕΛΗΝΗ
Βλέπουμε έναν κοσμοναύτη που κατεβαίνει από τη σκάλα.
Ορίστε.
Ο κοσμοναύτης βρίσκεται στην επιφάνεια της Σελήνης.
Είναι γυναίκα!
Κυρίες και κύριοι, επιβεβαιώνεται ότι είναι γυναίκα.
Ονομάζεται Αναστάζια Μπελικόβα
και είναι πρώην πιλότος της Σοβιετικής Πολεμικής Αεροπορίας.
Τι ιστορική στιγμή, για τις γυναίκες που παρακολουθούν σε όλον τον κόσμο!
Η 32χρονη Σοβιετική κοσμοναύτισσα
έγινε η πρώτη γυναίκα που πάτησε στο φεγγάρι.
Υποτιτλισμός: Γκέλη Τόγια